[थीम म्यूज़िक]
दहाड़
समझ ही नहीं आ रहा है, उन लोगों के साथ में क्या हुआ?
क्या बात की?
क्लाइंट के लिए लैपटॉप इश्यू करने को कहा था।
सर, लगता है हेयरड्रायर से करंट लगा है।
- ये उसके हाथ में था। - चेक करने के लिए भेज दे।
सर! ये चेंजिंग रूम का हेयरड्रायर नहीं है।
सर, वहीं मिला है।
सर, कलर सेम है, लेकिन ये कोई और ही ड्रायर है।
पता भी है कि तू क्या बोल रहा है?
सर, मैं रोज़ रात को यहाँ क्लीनिंग करता हूँ।
ये ड्रायर यहाँ का है ही नहीं।
[मोबाइल की घंटी बजती है]
- हैलो! - [एक आदमी] हाय, वंदना मैम।
सॉरी, इतना लेट फ़ोन किया। एक ज़रूरी बात बतानी थी।
अरे, बोल भी!
वो आज, जय स्विमिंग के लिए गया था।
उसके बाद हेयर ड्रायर से करंट लग के उसकी मौत हो गई।
पुलिस भी आई है।
- क्या? - किसी को पता नहीं, कैसे हुआ ये सब।
हैलो? हैलो? वंदना मैम!
वंदना?
क्या हुआ?
हाँ?
जय…
कौन?
जय की मौत हो गई।
जय, वो जो--
[अंग्रेज़ी में] अरे यार!
कैसे?
एकदम अचानक?
वंदना।
[एक महिला] क्या हुआ, रिचर्ड?
आज इतने सीरियस क्यों हो?
कल रात को मेरे एक दोस्त की मौत हो गई।
[अंग्रेज़ी में] हे भगवान, क्या हुआ क्या?
अचानक से ही!
स्विमिंग कर के बाहर निकला चेंज करने के लिए,
हेयर ड्रायर ऑन किया बाल सुखाने के लिए, शॉक लगा और जगह पे ही मौत हो गई उसकी।
- [अंग्रेज़ी में] हे भगवान! - कुछ भरोसा ही नहीं है, ज़िंदगी का। मतलब…
एक मिनट में आदमी है, और दूसरे मिनट में…
[अंग्रेज़ी में] ये तो बहुत दुख की बात है, रिचर्ड।
रात भर नींद नहीं आई मुझे।
मैंने सोचा तुमसे बात करूँगा, थोड़ा अच्छा लगेगा।
सॉरी, तुम्हें डिस्टर्ब किया तो।
[अंग्रेज़ी में] नहीं, रिचर्ड, कभी भी कर सकते हो।
तुम्हारा करीबी दोस्त था, क्या?
नहीं, हाँ मतलब…
सुबह मिल जाता था मॉर्निंग वॉक पर कभी-कभी, तो थोड़ी बहुत बातचीत हो जाती थी।
अभी पिछले सप्ताह ही बोल रहा था, कि उसकी गर्लफ्रेंड
सब छोड़ के आ रही है उसके पास, शादी करने के लिए।
और एक पल में देखो...
सॉरी, रिचर्ड।
महाराजा दिलीप पब्लिक स्कूल
अरे कपीश! क्या हुआ?
क्लास के लिए लेट हो रहा है?
- हट राकेश, मुझे गेम्स में जाना है। - रुक तो सही, इधर आ।
छोड़ राकेश, छोड़! मैं प्रिंसिपल सर को तेरी कंप्लेंट कर दूँगा।
सर को बोलेगा? आजा तुझे एक करंट मशीन दिखाता हूँ।
- राकेश, छोड़ मुझे! - इधर आ।
छोड़, छोड़ मुझे।
छोड़!
अलर्ट: (भारती माली) डिटेक्टेड
महाराजा दिलीप पब्लिक स्कूल
भारती माली का फ़ोन स्विच ऑन हुआ है, यहीं अपने मंडावा में।
लोकेशन है, महाराजा दिलीप पब्लिक स्कूल।
- दिलीप पब्लिक? - हम्म।
अपने देवी सर के बच्चे भी तो वहीं पढ़ते हैं।
- चलो पता लगाते हैं। - चलो।
[थीम म्यूज़िक]
थैंक यू, सर।
- पर्घी। - जी, सर।
सज्जन!
सबसे पहले एक प्रश्न पूछा…
मंसूर!
सर, एक फ़ोन की तलाशी चल रही है, आप अपना फ़ोन दिखाएँगे।
- खत्म होने दे। - स्क्रीन से हाथ हटा, यार।
[एक लड़का] अरे यार, तू वॉल्यूम तो धीरे कर, कोई सुन लेगा।
- कोई नहीं सुनेगा। - अरे, पलट तो, दिख नहीं रहा।
- तू चुप रह, मेरे को देखने दे। - [कामुक आवाज़]
यही सब करते हो तुम स्कूल में, हैरी?
तुम, तुम चलो घर, घर चलो, आओ इधर!
किसका फ़ोन है ये?
देखो, कौन इस पे क्या देख रहा था, हमें उस से कोई मतलब नहीं है।
- बता-- - [अंग्रेज़ी में] माफ़ कीजिएगा, मैडम।
आपको मतलब नहीं है लेकिन स्कूल को तो है।
सर, आप इस मामले में दखल ना दें, हमें अपना काम करने दें।
ये किसका फ़ोन है, हैरी?
क्या? अब ऐसे बैल बन के खड़े मत रहो, बोलो किसका फ़ोन है?
[देवी] हैलो, कपीश बेटा।
[अंग्रेज़ी में] आओ।
पहचाना?
ये फ़ोन तुम्हारा है?
राकेश ने तो हमें बताया कि ये फ़ोन उसको तुमने दिया।
कहाँ से मिला तुम्हें?
प्लीज़ अंकल, आप मेरे पापा को मत बताना।
वो बहुत गुस्सा होंगे।
ये बात सिर्फ हमारे बीच में रहेगी, ठीक है? तुम घबराओ मत।
जल्दी-जल्दी बता दो, फ़ोन कहाँ से मिला?
पापा का है? उन्होंने दिया?
तो फिर?
पापा की वैन में था।
मैंने ऐसे ही बिना बताए ले लिया।
आप प्लीज़ पापा को मत बताना।
पापा ने वैन में जाने से मना किया हुआ है।
क्यों बेटे?
वो बोलते हैं कि मैं उनकी सारी किताबें ऊपर-नीचे कर देता हूँ।
दरअसल, इसके पापा हिंदी साहित्य के प्रोफेसर हैं…
- अच्छा, अच्छा। - मंडावा, गर्ल्स कॉलेज में।
गाँव के बच्चों के लिए मोबाइल लाइब्रेरी भी चलाते हैं।
हम भी अपने यहाँ के बुक्स और स्टेशनरी कभी-कभी उनको दान कर देते हैं। तो...
और क्या-क्या है, बेटे वैन में?
बहुत सारी किताबें।
और, और भी मोबाइल फ़ोन हैं?
अभी वैन कहाँ है, बेटे?
घर पे।
पर्घी, तुम जाओ मंडावा गर्ल्स कॉलेज और वहाँ से
प्रोफेसर आनंद स्वर्णकार को ले आओ, पूछताछ करने के लिए।
और तुम वैन की जाँच का वारंट निकलवाओ।
तब तक दो कॉन्स्टेबल भिजवाती हूँ, वैन की निगरानी के लिए।
मैं मिला हूँ इस आनंद स्वर्णकार से, दिखने में तो शरीफ ही लग रहा था।
दिखने में तो आईना भी साफ लगता है, पीठ पीछे काला ही होता है।
मंडावा पुलिस आई है।
आप लोग यहीं बैठे रहिए,
- संस्कृत के टीचर आ रहे हैं। - जी सर, क्या मदद करूँ आपकी?
मंडावा गर्ल्स कॉलेज
- अरे भाई साहब, कैसे हो आप? - बैठिए।
सर, वाइफ को फ़ोन करना था, कपीश को स्कूल से…
उनको फ़ोन जा चुका है।
- हम अभी कपीश के स्कूल से ही आ रहे हैं। - सब ठीक तो है?
हाँ, कपीश एक दम ठीक है।
तुम चिंता मत करो।
क्या बात हो गई?
अब सवाल हम करेंगे, तुम बस जवाब देना।
ठीक?
देखिए भाई साहब, मैं अपनी मर्जी से खुद यहाँ पर आया हूँ।
आपको जो जवाब चाहिए मैं दे दूँगा, बस आप इतना बता दो कि हुआ क्या है?
ये फ़ोन पहचानते हो?
ये कपीश को आपकी वैन में से मिला है।
हाँ, मिला होगा।
मेरी वैन में ऐसे और भी फ़ोन रखे हैं।
बल्कि मैंने एक खोया पाया सामान का बक्सा बना रखा है।
मुझे जब भी कुछ पड़ा मिल जाता है,
तो मैं संभाल के रख लेता हूँ, फिर देर-सबेर ढूँढता कोई आता है तो, फिर--
तो ये फ़ोन तुमने कभी इस्तेमाल नहीं किया?
नहीं, मैं तो अपना ही करता हूँ ना जी, जो आप लोगों ने ले लिया।
अपना नंबर लिखो, इस पे।
ये फ़ोन कहाँ से मिला था, वो याद है?
इसको तो बहुत टाइम हो गया जी।
दिलोई, अलसीसर के पास। वहीं पड़ा मिला था।
कितने टाइम पहले?
यही कोई दो-एक साल हो गए होंगे,
वहाँ पर एक कहानी सुनाने गया था मैं, तब की बात है।
और कितने लोग आए थे, आपकी कहानी सुनने?
ज़्यादा लोग नहीं आते जी, 15-20 लोग आते हैं। बच्चे होते हैं ज़्यादातर।
एक आधे माता-पिता भी आ जाते हैं।
और जब ये फ़ोन मिला तो और कोई था वहाँ पर?
नहीं, सब लोग चले गए थे। मैं तो अपना सामान समेट रहा था तब, तब पड़ा मिला था।
वहाँ पर जितने भी लोग थे, सब के नाम लिखो।
सब नाम तो मुझे अभी याद नहीं--
जितने भी याद हों, लिखो।
इसकी कहानी तो सही लग रही है।
लेकिन फिर भी एक बार वैन चेक कर लेनी चाहिए।
हम्म।
हैलो! हाँ, कासिम एक नंबर भेजा है।
तुम जो कॉल रिकॉर्ड चेक कर रहे हो ना, एक बार उसमें देख लेना निकलता है कि नहीं।
कुछ भी मिले तो तुरंत फ़ोन कर देना।
सर, प्रोफाइल तो फिट बैठ रही है।
उम्र 35 से 40 साल के बीच, शादीशुदा आदमी, एक बच्चे का बाप।
ये प्रोफाइल तो मेरे पे भी फिट बैठती है।
बात तो सही है।
पर आपको मौका ही कहाँ मिलता है। हर शनिवार-रविवार तो काम पे रहते हो।
और ये आदमी जो साक्षरता अभियान के आड़ में, क्या-क्या कर रहा होगा, किसको पता?
वो मैडम आपकी सीनियर है क्या?
सीनियर तो मैं हूँ, वो केस की इंचार्ज है।
कौन सा केस?
अच्छा! बताने की परमिशन नहीं है। मतलब कोई बड़ा मामला है।
इस वक़्त तुम्हारी वैन कहाँ पर है?
वैन, घर के पास होगी।
हमें चेक करनी है, अभी।
- वारंट है हमारे पास, चाहो तो चेक कर सकते-- - नहीं-नहीं इसकी कोई ज़रूरत नहीं है।
देखिए, मैं तो खुद बच्चों को सिखाता हूँ... कि हमें कानून की यथा संभव मदद करनी चाहिए।
चलिए।
ये लीजिए, देख लीजिए जो देखना है।
किताबें थोड़ा संभाल के।
वो सारी वर्णाक्षर क्रम में लगाई हुई हैं, बहुत टाइम लग जाता है जी।
इसलिए मैं कपीश को भी अंदर नहीं जाने देता... वो पूरा उथल-पुथल कर देता है।
अ को उठा के ब में, ब को उठा के ज में।
वो खोया-पाया वाला बॉक्स किधर है?
वो नीचे है।
वहाँ पर।
एक ज़माना हो गया खोले हुए इसे।
[रहस्यमय संगीत बजता है]
ये दो फ़ोन ले के जाएँगे, जाँच के लिए।
जी बिलकुल ले जाइए, वैसे भी पड़े-पड़े यहाँ धूल खा रहे हैं।
भाईसाहब, बुरा ना माने तो एक बात पूछूँ?
आप लोग वैसे ढूँढ क्या रहे हैं?
वैन की साफ-सफाई कौन करता है?
एक लड़का आता है, बंटी।
वही सारी गाड़ियाँ साफ करता है, यहाँ पर।
उसका नंबर है?
नहीं, नंबर तो नहीं है, ज़रूरत ही नहीं पड़ी कभी।
रहता कहाँ है?
ये भी कभी पूछा नहीं।
लेकिन कल सुबह आएगा तो मैं थाने भेज देता हूँ उसको, आपसे बात करने के लिए।
हो गया?
अभी तो शुरू हुआ है। और टाइम लगेगा।
आप अपनी किताबों की चिंता मत करो, उन्हें कुछ नहीं होगा।
जी।
सर।
सर, हम इस वैन को ज़ब्त कर सकते हैं क्या?
अगर कर सकते तो अब तक मुझे बिना पूछे, तुम कर चुकी होती।
सर, आप देखो ना अगर कुछ हो सकता है तो?
नहीं, फिलहाल कुछ भी संदिग्ध नहीं मिला है।
एक प्रोटोकॉल होती है, भाटी। जिसको फॉलो करना पड़ेगा।
अभी वो दो जो फ़ोन मिले हैं उसकी जाँच करो, उसमें कुछ मिलता है तो देखते हैं।
जी, सर।
क्या हुआ भैया, सब ठीक?
नहीं, कोई तो जाँच चल रही है, ज़्यादा तो मुझे भी नहीं पता।
- ये मेरा छोटा भाई है, शिव। - नमस्ते।
वो कपीश है ना, वैन से एक फ़ोन निकाल के ले गया स्कूल।
वो खोया-पाया वाला डब्बा नहीं है? उसमें से।
तो उसी के बारे में पूछताछ कर रहे हैं सर।
मोबाइल क्या चोरी का था क्या, सर?
जाँच चल रही है, फिलहाल कुछ नहीं बता सकते।
नहीं, मैं आपकी बात समझता हूँ, सर। बल्कि,
हमारी तरफ से कोई भी मदद चाहिए हो तो बता दीजिएगा, बेझिझक।
- क्या हो गया? - [अंजली] जी, सर।
[अंजली] चलो।
कुछ भी याद आए तो बस एक फ़ोन घुमा देना।
बिलकुल। और आपको भी अगर कोई पूछताछ करनी हो या
मैं आपकी कोई भी मदद कर सकूँ, तो बस आदेश दीजिए।
- ये भेज दे। - जी, सर।
चल क्या रहा है, भैया?
एक मोबाइल फ़ोन के लिए इतनी पुलिस?
होगा कुछ, तेरे सामने ही तो बोला, ज़्यादा कुछ बता नहीं सकते।
पर आपको भी कुछ नहीं पता?
अरे, मुझे कैसे पता होगा, शिव?
[राजस्थानी में] और तू यहाँ क्या कर रहा है?
वो भाभी ने फ़ोन कर के बुलाया, बोला घर पे पुलिस आई हुई है, बवाल हो गया है।
तेरी भाभी भी तिल का ताड़ बना देती है।
तू जा।
अच्छा सुन, वो…
बाबूजी को मत बताना, पुलिस आई थी।
बिना बात क्लेश करेंगे।
- क्या हुआ, वैन में क्या देख रहे थे? - तुम्हें शिव को फ़ोन करने की क्या ज़रूरत थी?
अरे, मैं डर गई थी।
आदमी ऐसे में घरवालों को ही फ़ोन करता है, ना?
अब बताओगे क्या हुआ? पुलिस स्टेशन में क्या पूछ रहे थे?
अरे, कुछ नहीं। किसी एक फ़ोन के बारे में पूछ रहे थे,
कि कब मिला, कहाँ मिला? होगी उस फ़ोन की कुछ कहानी।
- अच्छा। - तुम भी ना!
- कपीश कहाँ है? - अपने कमरे में।
बेटा, तुमको वैन के अंदर जाने से मना किया था, ना?
किया था कि नहीं किया था?
फिर क्यों गए?
सॉरी, पापा।
तुमने क्या-क्या देखा?
कुछ नहीं, पापा।
कपीश, पापा को बताओ। वर्ना पापा बहुत गुस्सा हो जाएँगे।
क्या-क्या देखा?
उस बक्से के अलावा तुमने किसी और चीज़ को हाथ लगाया?
किसी चीज़ को नहीं, पापा।
सच-सच बोलो।
सच्ची, पापा।
प्रॉमिस।
तुमने दोबारा ऐसा कुछ किया ना,
तो पापा घर छोड़ के चले जाएँगे।
फिर लोग पूछेंगे कि पापा कहाँ गए?
तो उनको बोलना, पापा मेरी वजह से घर छोड़ के चले गए।
मंसूर, ये जो फ़ोन है, जा के तुरंत कासिम को दो।
बोलो, अस्थि पंजर खोल के जो-जो निकलता है, निकाले।
सज्जन, सिंदूरा का नंबर लगा?
ना भाटी साहब, स्विच-ऑफ ही बता रहा है तब से।
और वो आईटी वाले बोल रहे थे कि आनंद के नंबर पे भी कुछ नहीं मिला उनको।
जितने भी कॉल रिकॉर्ड हैं, वो चेक कर रहे हैं।
उसमें उसका नंबर तो कहीं नहीं दिखा रहा है।
ये बात तो हम पहले से ही जानते हैं।
जिन छोरियों का खून करता है, उन्हीं का फ़ोन आगे यूज़ करता है।
अपना फ़ोन कभी नहीं ले जाता।
और वो भारती माली का नंबर तो पिछले 26 महीनों से बंद पड़ा है।
आनंद भी यही कह रहा था कि फ़ोन उसके बक्से में बंद पड़ा था।
सर, मुझे तो इस आनंद पर रत्ती भर विश्वास नहीं है।
अरे, पर भैया कोई शक करने की वजह तो हो।
कॉलेज में प्रोफेसर, घर-परिवार वाला आदमी।
खाली टाइम में गाँव जाकर गरीब-गरीब बच्चों को
कहानियाँ सुनाता है। चार ढंग की बात सिखाता है।
- हाँ, तो क्या भारत रत्न दे दें, उसको? - सबूत लाओ भाटी साहब, सबूत।
ये जो फ़ोन मिला है ना, सबूत ही है। उसी से हम आनंद तक पहुँचे हैं।
और बाकी जो बातें इतनी मिल रही हैं, वो भी सबूत हैं।
और बाकी तो आँख-आँख की बात है किसी को तवा में दिखता है, किसी को काँच में।
मेरे पे ज़हर उगलने से कुछ नहीं होगा, ये ठोस सबूत नहीं है।
सुनो, मुझे एक बात समझ नहीं आ रही।
उसने फ़ोन को अपने पास ऐसे सहेज कर क्यों रखा?
इतना शातिर आदमी जो आज तक पकड़ा नहीं गया,
तोड़ के किसी नाले में क्यों नहीं फेंक दिया?
बिलकुल!
पर ये भी सच है कि वो अकेला आदमी है, जिसके ऊपर कोई भी शक बन रहा है।
एक काम करो, कल एक टीम दिलोई रवाना करो।
और पता लगाओ उसने जो बयान दिया है, उसमें कितनी सच्चाई है। ठीक?
- जी, सर। - जी।
चूतिया!
कासिम भाई!
जी?
सुनो, मैं वो सब डेट लिख के भेज रही हूँ, जब छोरियों की लाशें मिली थीं।
ज़रा पता लगाओ तो उन दिनों प्रोफेसर साहब का फ़ोन कहाँ पे था।
जी, भाटी साहब।
आधार कार्ड महेश कुमार
[मोबाइल कंपन की आवाज़]
- हैलो? - आरती, मैं बोल रहा हूँ, महेश।
महेश?
कहाँ थे आप? मैंने कितने मैसेज किए।
आपका फ़ोन ही नहीं लग रहा था।
अरे, वो फ़ोन मुझे बंद करना पड़ा।
क्यों?
क्यों क्या? मेरे घर वालों को पता चल गया अपने बारे में।
ज़बरदस्ती करने लगे हैं…
कि उनकी पसंद की छोरी से शादी कर लूँ।
तो अब आप क्या--
क्या पगली!
मैं घर छोड़ के भाग गया हूँ।
अपने दोस्त के यहाँ रह रहा हूँ।
मेरे घरवाले भी कम थोड़ी हैं, मेरे पीछे पुलिस लगा दी है वो भी ज़बरदस्ती।
पुलिस लगा--
पुलिस लगा दी?
हाँ, मैंने बताया तो था, मेरा बाप कितनी पहुँची चीज़ है।
पुलिस को तो जेब में रख के घूमता है वो।
हो सकता है तेरा भी फ़ोन ट्रेस कर रहे हों।
अरे, फिर?
एक काम कर, अपना फ़ोन स्विच-ऑफ कर दे।
मैं नया सिम भेजता हूँ।
जब भी मुझसे बात करनी हो, उसी से करना।
ठीक जी।
और अगर कोई भी, कोई भी मेरे बारे में पूछे, पुलिस, एक्स-वाई कोई भी,
तो बोलना हम ऐसे किसी आदमी को नहीं जानते।
महेश, मुझे बहुत डर लग रहा है।
अरे, डर मत।
बस मैं जो कह रहा हूँ, उसका पालन कर।
समझी?
हाँ।
चल रखता हूँ अभी, वापस करूँगा।
मिस यू।
मैं भी मिस यू।
अरे, मास्टर साहब... क्यों गरीब आदमी को पुलिस के चक्कर में फँसा रहे हो?
मैं कसम खा के बोल रहा हूँ, मैंने तो वो फ़ोन देखा ही नहीं।
अरे, मुझे पता है, फ़ोन कपीश ने निकाला।
- कपीश ने? - हाँ।
तो फिर मेरे को पुलिस वाले थाने क्यों बुला रहे हैं?
दो-चार सवाल करेंगे तुझसे।
मुझे भी बुलाया था।
घबरा मत।
देख उस फ़ोन से किसी ने कोई तो कांड किया होगा।
मुझे जब फ़ोन पड़ा मिला,
तो मुझे थोड़ी ख़बर थी कि कोई गड़बड़ घोटाला वाला फ़ोन है?
चल, तू ये रख ले।
मेरी तरफ से माफ़ी समझ के रख, मैंने तेरे ऊपर गलत इल्ज़ाम लगाया।
अरे, नहीं मास्टर साहब। इसकी क्या ज़रूरत है?
ज़रूरत सबको होती है, रख ले। 10,000 हैं। काम आएँगे।
रख।
एक छोटा सा काम कर देना।
वो पुलिस को मत बताना कि मुझे पता था कि फ़ोन चोरी हुआ था, गाड़ी से।
या अपनी कोई बात भी हुई थी, फ़ोन के बारे में।
कॉलेज में बच्चों के सर पे एग्ज़ाम आ गए हैं।
और मेरे पास इतना टाइम नहीं कि पुलिस स्टेशन का चक्कर काटता फिरूँ।
और बाकी जो है, सो बता देना। ऐसी कोई छुपाने वाली बात तो है नहीं।
- जैसा आप बोलो। - चलो।
[जीप की आवाज़]
आ गए पापा।
अब देखना तुझे कैसे ठीक करते हैं।
नुपुर बेटा, थोड़ी देर के लिए बाहर जाना।
पापा प्लीज़, मम्मी को मत बताना। प्लीज़, पापा।
नहीं बताऊँगा, घबराओ नहीं, आओ इधर, डाँटने नहीं आया हूँ।
तुम समझदार बच्चे हो,
तुम खुद ही जानते हो कि जो तुमने किया वो गलत था, हम्म?
हाँ, पापा।
डाँट और सज़ा सब अपनी जगह ठीक पर,
मैं इसमें विश्वास करता हूँ कि जो तुमने किया है,
उसके बारे में खुल के बात करना सबसे ज़्यादा ज़रूरी है।
ओके?
ठीक।
देखो, इस उम्र में इन चीज़ों को लेकर,
सेक्स को लेकर, एक उत्सुकता का होना कोई गलत बात नहीं है।
ये सबके साथ होता है।
पर इन सब के बारे में जानने का एक तरीका होता है, बेटा।
इस उम्र में ये सब देख के, मन में कुछ गलत बातें फिट बैठ जाएँगी,
तो आगे जाके तुम्हें तकलीफ़ होगी, ये सही नहीं होगा तुम्हारे लिए।
और दूसरों के लिए भी सही नहीं होगा।
है ना?
ये जो वीडियो में दिखा रहे हैं,
कोई भी औरत, कोई भी लड़की नहीं चाहेगी कि कोई भी उनके साथ ऐसा व्यवहार करे।
सेक्स एक सही उम्र में जा के होता है और दोनों की मर्जी से होता है।
और एक बात हमेशा याद रखना,
किसी भी चीज़ के बारे में अगर तुम्हें बात करनी है,
तो अपने पापा से तुम बात कर सकते हो।
पूछ सकते हो।
हाँ, पापा।
बेटे लाल, ठीक?
सॉरी, पापा।
नुपुर!
- अपनी माँ को नहीं बताया ना? - नहीं, बताया।
बताना भी मत, वो समझेगी नहीं।
छिछोरा।
मेरा मत लगाना, कैंटीन में खा लिया था।
कैंटीन में?
तुम्हें तो कैंटीन का खाना पसंद नहीं है।
तुम्हें मेरी पसंद-नापसंद की चिंता कब से होने लगी?
क्यों?
बाहर सो रहे हो?
हाँ।
ये कोई उम्र है, बच्चों जैसी हरकतें करने की?
दिखाई नहीं दे रहा, काम कर रहा हूँ?
बाप बनने वाले हो तुम।
आनंद।
आनंद नहीं, प्लीज़।
[आनंद] दो-एक साल हो गए होंगे।
एक कहानी सुनाने गया था, तब की बात है।
[अंजली] और कितने लोग आए थे, आपकी कहानी सुनने?
ज़्यादा लोग नहीं आते हैं जी, 15-20 लोग आते हैं, बच्चे होते हैं ज़्यादातर।
एक-आधे माता पिता भी आ जाते हैं।
कोई सबूत मिला?
वैन खंगाल डाला, वैन से मिले सारे फ़ोन खंगाल डाले।
उसका खुद का फ़ोन खंगाल डाला, कुछ भी नहीं।
पता लगाओ कि इसे सायनाइड कहाँ से मिल रहा है?
और उस से भी ज़रूरी ये है कि ये लड़कियों को ज़हर खाने के लिए मना कैसे रहा है?
अगर ये साबित हो भी गया कि लड़कियाँ इसके साथ भागी थीं,
ये कैसे साबित होगा कि ये सुसाइड नहीं है?
सर, आपने एक बार क्लास में बताया था,
कि सीरियल किलर मौका-ए-वारदात से कुछ ले के जाते हैं।
कोई ट्रॉफी जो विक्टिम की याद दिलाए।
आपको क्या लगता है, ये आदमी उस टाइप का है?
पैटर्न देख के तो लग रहा है।
रखता कहाँ होगा?
किसी ऐसी जगह जो उसके आस-पास भी है और सबकी नज़र से दूर भी।
आनंद स्वर्णकार
वंदना स्वर्णकार
हनी?
बहुत थके हुए लग रहे हो।
हम्म।
पर तुम आई हो तो…
हो गया?
[रहस्यमयी संगीत बजता है]
ए!
आनंद स्वर्णकार!
[अंजली] खोल!
- [अंजली] फोड़ दूँगी तुझे, खोल! - [दरवाज़ा खटखटाने की आवाज़]
आनंद!
मुझे बंद करेगा तू साले, खोल!
आनंद स्वर्णकार!
[सनसनीखेज़ संगीत बजता है]
ए, मेरे को बंद करेगा, मेरे को बंद करेगा, साले!
क्या चल रहा है, ये सब?
हाँ?
सर, इस आदमी ने ज़बरदस्ती अपनी वैन में बंद कर दिया मुझे।
ये मैडम मेरी गाड़ी में घुसी हुई थी।
वो तो मैंने देख लिया तो पकड़ी गईं।
आपको शक चाहे जितना भी हो,
ऐसे बिना परमिशन के किसी के घर में घुस के ये सब करने का अधिकार
आपको कोई कानून नहीं देता।
ज़्यादा कानून ना सिखा!
तेरी हिम्मत कैसे हुई पुलिस वाली को अंदर बंद करने की?
मैंने किसी पुलिस वाली को बंद नहीं किया।
ऐसे रात-बेरात कोई चोर-डाकू आपके घर में घुस के आ जाए या आपकी गाड़ी में घुस के चोरी करे,
उसको पकड़ के पुलिस स्टेशन लेकर आओ, तो अपराध कहाँ से हुआ?
बल्कि, आप इसके खिलाफ कंप्लेंट लिखो, अभी के अभी।
किस बात की कंप्लेंट? और मैं क्या तेरे को चोर-डाकू नज़र आ रही हूँ?
- भाटी! - सर, मैं बस वहाँ से गुज़र रही थी।
अच्छा! भाई साहब, आप बस कंप्लेंट लिखो।
क्या पता मेरे खिलाफ कोई साजिश कर रही हो ये…
सबूत रख दिया हो, गाड़ी के अंदर तो?
अपनी बकवास बंद नहीं की ना, एक खींच के दूँगी यहीं पे धँस जाएगा।
सर, मैं कोई सबूत रख के नहीं आई हूँ।
तुम चुप रहो, तुम वैसे ही बहुत तमाशा कर चुकी हो।
देखिए एसआई भाटी की तरफ से मैं माफी माँगता हूँ आपसे,
पर ये कंप्लेंट वगैरह रहने दें, प्लीज़।
मैं माफ़ी माँगता हूँ, साहब।
आप मुझे लिखित में दो कि आपकी ऑफिसर मेरी गाड़ी के अंदर गई थी।
कि कल को कुछ ऐसा-वैसा मिलता है, तो मेरे ऊपर बात नहीं आनी चाहिए, बस।
सर, ये कोई मेरा पर्सनल दुश्मन थोड़ी है, जो मैं इसको फँसाने की कोशिश करूँगी?
इस से आगे एक शब्द भी बोला ना, तो खड़े-खड़े सस्पेंड कर दूँगा, समझी?
देखिए भाई साहब, मैं समझ सकता हूँ कि आप इतना गुस्सा क्यों हो।
चलिए, आप दो मिनट मेरे साथ अंदर बैठ के बात कीजिए, चलिए।
प्लीज़, चलिए ना। प्लीज़, चलिए।
- चलिए, अंदर चल के शांति से बात करते हैं। - देखिए भाई साहब, एक मर्यादा होती है…
क्या? घूर क्या रहे हो?
चलो अंदर।
चल भाटी।
भाई साहब, आप कह रहे हैं इसलिए मैं बात को जाने दे रहा हूँ।
मैं समझता हूँ, आप लोग कोई बड़े मामले की जाँच कर रहे हैं।
लेकिन आपको परेशानी दे के, मुझे मिलेगा क्या?
बल्कि, मैं तो खुद से चल के मदद करने वालों में से हूँ।
उस दिन बगैर वारंट देखे, मैं आपको घर ले के चला गया कि वैन देख लो।
लेकिन जब ऐसा…
ऐसा कुछ हो जाता है, तो फिर मन खट्टा हो जाता है जी।
भाई साहब, मैं मानता हूँ, जो हुआ नहीं होना चाहिए था।
बस यही विनती करूँगा कि दोबारा ऐसा ना हो।
नहीं होगा, बिलकुल नहीं होगा, प्रॉमिस है, नहीं होगा।
आप बात कर लो मैडम से।
कोई नौसिखिया ऐसी हरकत करता तो समझ में भी आता।
किसी भी चीज़ के प्रति कोई जवाबदेही है कि नहीं तुम्हारी?
अरे, प्रोसीज़र नाम की चीज़ होती है, सिखाया था ना, एकेडमी में?
या सारा टाइम जूडो-कराटे कर रही थी?
मेरी 14 साल की सर्विस में, ऐसी बेवकूफाना हरकत किसी को करते ना देखा मैंने।
अरे, हीरो बनने का शौक चढ़ रहा था तुम्हें? हैं? हीरो बनना है?
अरे, तुम्हें तो शक भी था ना उस पे! जो सच में आनंद खूनी निकलता तो?
जो तुम्हें कुछ हो जाता तो?
अब वैन में मिला कोई भी सबूत कोर्ट में मान्य नहीं होगा।
तुम्हारी इस बेवकूफी की वजह से।
- सॉरी, सर। - सॉरी, सर!
क्या करूँगा मैं तुम्हारे इन सॉरी का?
अच्छी खासी जाँच चल रही थी, पूरे केस का भट्टा बैठा दिया।
अब आगे से कुछ भी उल्टा-सीधा किया ना, तो सीधा केस के बाहर, समझी?
जाओ।
चल, घर छोड़ दूँ।
कि अब कराटे क्वीन से पीटी उषा बन के जाएगी?
आ जा।
[आनंद की आवाज़] "प्रेत आएगा...
किताब से निकाल ले जाएगा, प्रेमपत्र।
गिद्ध उसे पहाड़ पर नोच-नोच खाएगा,
चोर आएगा, वो प्रेमपत्र ही चुराएगा।"
गुड मॉर्निंग!
[आनंद की आवाज़] "जुआरी प्रेमपत्र ही दाँव लगाएगा,
ऋषि आएँगे तो दान में माँगेंगे प्रेमपत्र,
बारिश आएगी तो प्रेमपत्र ही गलाएगी,
आग आएगी तो जलाएगी प्रेमपत्र,
बंदिशें प्रेमपत्र पर ही लगाई जाएँगी,
साँप आएगा तो डँसेगा प्रेमपत्र,
झींगुर आएँगे तो चाटेंगे प्रेमपत्र,
कीड़े प्रेमपत्र ही काटेंगे,
प्रलय के दिनों में सप्तर्षि,
मछली और मनु सब वेद बचाएँगे,
कोई नहीं बचाएगा प्रेमपत्र,
कोई रोम बचाएगा कोई मदीना,
कोई चाँदी बचाएगा, कोई सोना,
मैं निपट अकेला कैसे बचाऊँगा तुम्हारा प्रेमपत्र?"
कितने पैसे ले के भागी?
यही कोई एक लाख।
घर की इज़्ज़त माटी में मिला गई।
रो-पीट के एक छोरा मिला था, अपनी बिरादरी का।
ब्याह की बात चल रही थी।
वो तो पहली लुगाई चल बसी थी उसकी, इसीलिए इतना सब होने के बाद भी राज़ी हो गया।
वर्ना कौन छुए ऐसी छोरी को?
सब कुछ जल्दी-जल्दी निबटाना चाह रहे थे ताकि छोरे का मन, बदल नहीं जाए।
हमें कहाँ पता था अपनी छोरी…
आप कंप्लेंट लिखो।
ठाकुर साहब आप चाहो तो थोड़ा और समय ले लो। आपके परिवार का अंदरूनी मामला है।
उसके नाम का जल चढ़ा के आया हूँ।
मेरे परिवार का हिस्सा नहीं रही अब वो।
- पर्घी! - जी, सर।
आओ, ठाकुर साहब।
ढूँढ के निकालो उसे।
और घसीट के लॉक-अप में डालो।
उसी के लायक है वो।
भाटी!
- कल रात को जो हुआ… - सॉरी, सर।
कल रात मेरी बुद्धि फिर गई थी।
आइंदा से ऐसा नहीं होगा।
सॉरी।
[अंजली] किसी को अगर सायनाइड खरीदना हो तो क्या करना पड़ता है?
कानूनी तरीके से जाएँ तो पॉइज़न एक्ट शेड्यूल सेकेंड सब्सटांस,
जैसे सायनाइड इत्यादि, खरीदने वाले और बेचने वाले
हर डीलर के पास में एक लाइसेंस होना चाहिए।
जिसको बस एक डिस्ट्रिक्ट मजिस्ट्रेट ही पंजीकृत कर सकता है।
और वो डीलर जो आगे बेचता है, उसका भी रिकॉर्ड रखा जाता है?
नियम के हिसाब से, हाँ।
सायनाइड बेचने वाले सारे डीलरों को एक सेल्स रजिस्टर मेंटेन करना होता है।
जिसमें डेट के हिसाब से सेल्स का पूरा ब्यौरा होना चाहिए।
तो जितने भी लोगों को लाइसेंस इश्यू हुआ है, उनकी लिस्ट मिल सकती है?
- हाँ, ये प्रशांत आपको दे देगा। - जी, सर।
ये जो लाल मार्क है, सारी वो लोकेशन है जहाँ पे छोरियों की लाशें मिलीं।
आनंद का फ़ोन कभी लोकेशन पे तो नहीं था, पर हमेशा
और मतलब हमेशा, लोकेशन के 50 से 100 किलोमीटर के दायरे में ज़रूर था।
अगर इस पूरे कांड की रचना प्रोफेसर साहब ने ही की है,
तो साफ है कि ट्रेसिंग से बचने के लिए इसने कभी अपना पर्सनल फ़ोन इस्तेमाल नहीं किया।
और ज़रूरी बात ये है
कि हर मौके पर, आनंद का फ़ोन मंडावा के बाहर था।
ज़्यादातर शनिवार और रविवार थे, सिवाय इन मौकों के, एक, दो, तीन।
जहाँ पर ना तो शनिवार-रविवार था, ना होली-दीवाली, ना 15 अगस्त।
जिसका मतलब है, कॉलेज चालू था।
और अगर ये आनंद ही है, तो उन दिनों उसने ज़रूर कॉलेज से छुट्टी ली होगी।
और छुट्टी ली होगी तो एप्लीकेशन भी डाली होगी।
- कॉलेज में है एक मेरा जान-पहचान वाला। - पता करो।
- शाबाश, भाटी। - थैंक यू, सर।
लेकिन अगर उसे अरेस्ट करना है तो, कुछ ठोस सबूत लाना पड़ेगा उसके खिलाफ।
पर्घी! अपने आदमी को बोलो पता लगाने कि कॉलेज के लैब में सायनाइड है या नहीं?
और है, तो प्रोफेसर साहब के पहुँच के अंदर है या बाहर?
पता लगाता हूँ कल तक, ठीक है सर।
और सिंदूरा?
सर, फ़ोन की घंटी बजती नहीं और घर की घंटी का कोई जवाब नहीं देती।
हो ना हो इस केस के ताले की चाभी, ये सिंदूरा ही है।
कोशिश करती रहो।
जी, सर।
सिंदूरा सैनी
सागर सैनी एंड एसोसिएट्स
[टीवी न्यूज़] आप देख रहे हैं आपका अपना, ख़बर चैनल।
और हम आपके लिए लेकर आएँ हैं, आज की सबसे बड़ी ख़बर।
चलिए चलते हैं हमारे संवाददाता, साजिद मुग़ल के पास।
[साजिद मुग़ल] शुक्रिया, नेहा।
जयपुर से 150 किलोमीटर दूर बसा है, छोटा सा शहर, मंडावा।
जो की अचानक से सुर्खियों का केंद्र बन गया है,
यहाँ इसी पुलिस स्टेशन के अंदर एक ऐसे मामले की जाँच चल रही है, जिसमें एक नहीं
बल्कि, बहुत सी मासूम लड़कियाँ अपनी जान गवाँ चुकी हैं।
महज एक लड़की के लापता होने से शुरू इस जाँच में, अब तक लगभग 27 मामले सामने आ चुके हैं।
जहाँ लड़की अपने घर से तो अपने प्रेमी के साथ भागती है,
लेकिन कुछ ही समय बाद उसकी लाश बरामद होती है।
और सबसे ज़्यादा हैरानी की बात ये है कि सबकी मौत ठीक एक ही तरीके से होती है।
लड़की की लाश बरामद होती है किसी सुलभ शौचालय से, मौत की वजह सायनाइड
और बदन पे शादी का जोड़ा।
कोलवा, ठुमरी, खेरवाल, सामोद, तेतरा, केमला, आँधी, धौलपुर।
शहर अलग, कहानी वही।
एक गैंग है, जिसके सदस्य कई जिलों में फैले हुए हैं।
वो शादी का झांसा देकर लड़कियों को फँसाते हैं,
और फिर उनका इस्तेमाल करके उन्हें छोड़ देते हैं।
लड़कियाँ बेचारी लोक-लाज के डर से घर आने से घबराती हैं।
और ऐसे कमजोर क्षण में, वो आत्महत्या जैसा कमजोर कदम उठा लेती हैं।
[संगीत गहराता है]
[दरवाज़े की घंटी बजने की आवाज़]